**Ploaia pe hotar**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cade ploaia pe hotar

Și pe pomii desfrunziți

De pe-al vremii stăvilar

Chiar pe apele cuminți

Cade ploaia iar pe geamuri

Mai mult pe acoperiș

Răsfirată printre ramuri

Și-al pădurilor desiș

Vine ploaia— bate vântul

Și furtuna e aici

De se-ntunecă pământul

De al vremii aspre bici

Gem și belțile de stropi

Care cad din vijelie

Umplând groapă după gropi

Pe întinderea pustie

S-a răcit și e aproape

Să înghețe tot în jur

Împletită-i ziua-n ape

Și chiar aeru-i mai pur

Vrem și noi un suflet pur

O Părinte ce ne dai

S-avem ochi ca tot din jur

Să ne fie un colț de rai

Fă-ne Isus azi o ploaie

De iubire și-ndurare

Sus la nuntă în odaie

Să-ți cântăm Numele mare

24-11-2015 Mănăștur